Saville sa at de britiske soldatene ikke skulle ha vært beordret inn i Bogside-området, og at «oberst Wilford enten med overlegg hadde ignorert brigader MacLellans ordre, eller uten noen god grunn ikke evnet å respektere de klare grensene på hva han hadde myndighet til» («Colonel Wilford either deliberately disobeyed Brigadier MacLellan’s order or failed for no good reason to appreciate the clear limits on what he had been authorised to do»). Rapporten slo fast at fem britiske soldater med hensikt skjøt mot sivile som de visste ikke utgjorde noen trussel, og to andre soldater skjøt mot sivile «i troen på at de kunne ha identifisert væpnede menn, men uten å ha forsikret seg om dette».